ทำตามหัวใจ มุ่งสู่ดวงดาว
สายสัมพันธ์ปรากฏ เวทมนตร์เปล่งประกาย มิตรภาพเฉิดฉาย
ไล่ตามความฝัน ทลายสิ่งขวางกั้น
ทลายสิ่งขวางกั้น
เชื่อมั่นในโชคชะตา
ทำตามหัวใจ มุ่งสู่ดวงดาว
สายสัมพันธ์ปรากฏ เวทมนตร์เปล่งประกาย มิตรภาพเฉิดฉาย
- ทำตามหัวใจ - ทำตามหัวใจ
- มุ่งสู่ดวงดาว - มุ่งสู่ดวงดาว
ทำตามหัวใจ
(โรงเรียนยูนิคอร์น)
อะไรกัน ไม่ต้อนรับเพื่อนเก่าหน่อยเหรอ
ไม่ เธอตายไปแล้ว
เจ้าคิดว่าตัวเองเก่งจริงเรอะ
โค่นราชินีแห่งกริมมอเรียได้งั้นสินะ
น่าเศร้าสำหรับเจ้า ข้ายังอยู่ตรงนี้
หยุดเธอไว้
ไม่
เจ้ามันโง่ไร้เดียงสา ใช้อัญมณีร้ายอย่างกับเครื่องประดับไร้สาระ
เจ้าไม่รู้หรอกว่ามันทรงพลังแค่ไหน
เจ้ามันไร้สมองและมั่นใจเกินเหตุเหมือนพ่อเจ้า
โซเฟีย อย่าไปฟังหล่อน
ไม่ต้องมายุ่ง เอวา
ใช่ ไม่ต้องยุ่ง
- เฮ่ ถอยไป เจ้าโทรลปากเหม็น - หยาบคาย ข้าไม่ใช่โทรล ข้าเป็นยักษ์
ไม่สนเฟ้ย
ฉันไม่รู้ว่าเธอกลับมาได้ยังไง แต่เธอจะไม่ได้อยู่ที่นี่
เป็นอะไรไปล่ะ ใช้เวทมนตร์เอาชนะฉันไม่ได้สินะ
ระวังสิ่งที่เจ้าปรารถนาให้ดีเถอะ
เป็นอะไรไป ไม่ชอบมายากลของเราเหรอ
ระวัง
โอ้ ไง ริเวอร์ มาทำน้ำอะไรที่นี่ เข้าใจมุกมั้ย
- ไม่น่าช่วยเลยมั้ยเนี่ย - ไม่เอาน่า
ฉันนั่งคิดมุกตั้งนาน รอจังหวะเหมาะๆ ได้ใช้
ทุกคน โซเฟียต้องการเรา
เธอยังไม่แข็งแรงเต็มที่ ตอนนี้แหละที่เราหยุดเธอได้
อัญมณี
นี่เจ้าค่ะ นายท่าน
เราได้สิ่งที่ต้องการแล้ว
ที่เหลือก็เสียเวลาเปล่า
กลับมาสู้กัน คนขี้ขลาด
เจอกันเร็วๆ นี้
ไม่
ฉันเดาว่าเรเวนเซลล่ากลับมาแล้วสินะ
ครูพริมโรส
- ป้า - ครูแทนซี่
ครูไปไหนกันหมดตอนที่เราต้องการพวกเขาจริงๆ
ใช่ นี่มันแปลกมาก
เว้นแต่ว่า พวกเขาเตรียมรูปปั้น ของฉันไว้เซอร์ไพรส์ฉันหรือเปล่า
งั้นก็น่าจะขอสัดส่วนนายหลายเดือนก่อนแล้ว
- ฉันถึงให้ไปตอนลงทะเบียน - เรื่องครูไว้ก่อน
อย่าเสียเวลา ยิ่งเรเวนเซลล่า รวบรวมเวทมนตร์ได้นาน
เธอก็ยิ่งเอาชนะได้ยากขึ้น เราต้องไปแล้ว
- ฉันไม่คิดว่า... - เห็นชัดๆ ว่าเธอไม่อยากไป
เรเวนเซลล่าอ่อนแอ นี่เป็นโอกาสที่เราจะโจมตี
ฉันว่าเราต้องบอกครูก่อน แล้วค่อยคิดแผน
- แล้วก็อาจจะหาเวลาซักซ้อมแผน - ถามจริง เลย์ล่า
ฉันจริงจังกับการซักซ้อมแผนเสมอ
ครูพี ครูฟิวรี่ เรามีข่าวร้าย
ผมรู้เรื่องรูปปั้นแล้วครับ ไม่มีอะไรเซอร์ไพรส์อีกแล้ว
- ข่าวดีก็คือผมยังจะรับมันไว้ - มาจนได้ ป้าไปไหนมาคะ
เราสอนหนังสือในชั้นเรียน อย่างที่ควรจะเป็น
- นั่นไง เราน่าจะไปที่นั่นก่อน - เกิดอะไรขึ้นกันแน่
- เรเวนเซลล่ากลับมาแล้ว - อะไรนะ
- ได้ไง - จริงค่ะ
เธอแข็งแกร่งขึ้นทุกวินาที ที่เรายืนอยู่ตรงนี้โดยไม่ทำอะไรเลย
- ฉันจะไปแจ้งเตือน - เราจะตามป้าไป
ไม่ได้เด็ดขาด พวกเธอ ต้องอยู่ข้างใน ให้พ้นจากอันตราย
อะไร ทำไมต้องเป็นแบบนั้นตลอด เราเคยสู้กับเรเวนเซลล่ามาแล้ว
ใช่ แล้วก็ชนะอย่างเด็ดขาดด้วย
- จนกระทั่งเธอกลับมา - ให้เราไปเถอะค่ะ เราช่วยได้
ไม่ อันตรายเกินไป คราวนี้เธอน่าจะแค้นยิ่งกว่าเก่าอีก
- ใครจะรู้ว่าเธอทำอะไรได้บ้าง - เวลามีน้อย เอเวอลิน
เราจะปกป้องโรงเรียนนี้ แต่พวกเธอต้องปลอดภัย
และต้องอยู่ข้างใน
ไม่มีทาง ไม่มีวันเสียละ
พวกฟิวรี่อยากได้ก็ต้องได้ ฉันจะโน้มน้าวให้ป้ายอมให้เราช่วย
ฉันจะยืนกรานจนเธอเข้าใจเหตุผล
บ่นจนเธอเบื่อและยอมๆ น่ะเหรอ
ไม่ใช่อย่างนั้นซะหน่อย
พิสูจน์สิ ไปกันเลย
เราจะยืนรอคำอนุญาตไม่ได้
โจมตีตอนนี้คือโอกาสที่ดีที่สุด
ฟังนะ โซเฟีย ฉันไม่อยากพูดเลย แต่ครูพริมโรสพูดถูก
โอ้ ไม่น่าพูดออกมาเลย
เท่าที่ฉันสังเกตเรเวนเซลล่า เธอจะมาที่โรงเรียนก่อน
- คงจะดีกว่าถ้าเราอยู่ที่นี่เพื่อปกป้องมัน - ด้วยกัน
แด่การกลับมาอย่างภาคภูมิ ของราชินีผู้เจิดจรัสของเรา
ใช่ แด่การกลับมาอย่างมีปี่พาทย์
และผิวพรรณของท่านก็ดีขึ้นมาก ไม่ได้ซีดและขุ่นมัวเหมือนเมื่อก่อน
ข้าหมายถึง ว้าว ทรงพลังมาก
การได้อัญมณีร้ายเป็นแค่จุดเริ่มต้น
เมื่อข้าจัดการกับพวกผู้ขี่ยูนิคอร์นจนสิ้น...
แต่ก่อนอื่นข้าต้องการเวลา ในการรวบรวมเวทมนตร์ร้ายที่เหลือ
ถ้าไม่มีมัน ข้าก็ใช้พลังไม่ได้เต็มที่
มีเวทมนตร์น่ากลัวอยู่เต็มไปหมด
เราจะเก็บมันทั้งหมดยังไง ก่อนที่พวกผู้ขี่เน่าๆ นั่นจะเจอเรา
- เดินไป - อะไรนะ
เราจะไม่ นั่นเหรอ...
แอช
เด็กเหลือขอพวกนั้นทำเวทมนตร์ของข้าเสียของ
แต่มันยังมีอีกเหลือเฟือเลยละ
- รอรี่ - ฉันจะหิวตอนที่ฉันเครียด เข้าใจไหม
แล้วก็เหงื่อโชก แล้วก็ง่วง
เป็นวัยรุ่นนี่พิลึกจริงๆ
เราต้องการอาหารว่าง จะได้ใช้เป็นอาหารสมอง
ร่วมวงด้วยนะ ฉันไม่อยากกลุ้ม
ฉันจะไปดูว่าโซเฟียต้องการอะไรไหม ก่อนหน้านี้เธอหงุดหงิดมาก
โซเฟียไม่อยู่ในห้อง เธอจะอยู่ทำไมตอนฉันอยู่ล่ะ จริงไหม
- แต่เธอไม่ได้อยู่ข้างล่างนี่ด้วย - ตามหาโซเฟียเหรอ เธอออกไปเมื่อกี้เอง
- ถามจริง รอรี่ - นายคิดจะบอกเราตอนไหน
อะไรกัน ก็เธอบอกจะไปเข้าห้องน้ำนี่
- ให้ผู้หญิงมีเวลาส่วนตัวบ้างสิ - รอรี่ นี่คือโซเฟีย
และไม่ใช่ห้องน้ำแน่ๆ
โอเค แต่ขออธิบายนะ มันก็ต้องเป็นห้องน้ำสักครั้งแหละ
เร็วเข้า เรามีเวลาไม่มาก
ไม่เป็นไรน่า เราจัดการ เรเวนเซลล่าเองได้ ถูกมั้ยเพื่อน
เราถึงได้มาเรียน ที่โรงเรียนยูนิคอร์น เพื่อเป็นผู้พิทักษ์ไง
ไวลด์สตาร์ เราต้องรีบไป
ฉันรู้ว่าเธอก็อยากปกป้องฉันเหมือนกัน
แต่จะไม่มีใครปลอดภัย ถ้าครั้งนี้เราไม่หยุดยั้งเรเวนเซลล่าอย่างถาวร
ไม่ เธอทำอย่างนี้อีกไม่ได้
ใช่ เรารู้ทันเธอ และลูกไม้ห้องน้ำของเธอ คุณผู้หญิง
ฉันจะไม่ยอมให้พวกเธอ ทำลายทุกอย่าง ฉันต้องแก้ไขเรื่องนี้
ถ้าพวกเธอไม่อยากมากับฉัน ก็ได้ แต่อย่ามาขวางทางฉัน
ไวลด์สตาร์
ไปคนเดียวไม่ได้นะ
กลับไปที่โรงเรียนเถอะ เราช่วยกันจะดีกว่า
โซเฟีย ขอร้อง อย่ากันเราออกมาเลย
เรื่องนี้อาจไม่สำคัญมากสำหรับเธอ แต่ถ้าฉันไม่หยุดเรเวนเซลล่า
เท่ากับว่าพ่อฉันสละตัวเองโดยเปล่าประโยชน์
ฉันเข้าใจ แต่การเสี่ยงชีวิตแบบนี้ ไม่ทำให้พ่อเธอกลับมาหรอก
ว้าว เอวา
โซเฟีย รอก่อน
อย่าลืมแจ้งเตือนพวกดเวอร์ปิน
ตรวจสอบอุปกรณ์สำรองและเสบียงให้ดี
- เถอะนะคะ ครูฟิวรี่ เราช่วยได้ - ป้าก็รู้ว่าเราเป็นผู้ขี่ที่เก่งที่สุดที่นี่
เธอพูดว่าเราใช่มั้ย
น้อยๆ หน่อย
ป้าแค่ ป้าไม่มีเหตุผลเอาซะเลย
ไม่มีเหตุผลหรือ
นี่ไม่ใช่การต่อสู้ของพวกเธอ
เรเวนเซลล่ากำลังแก้แค้น ในสงครามที่เราเริ่มกันไว้นานมาแล้ว
ยังมีการต่อสู้อีกหลายครั้งในอนาคต ที่ครูรู้ว่าพวกเธอจะชนะ
แต่ตอนนี้กลับไปที่หอก่อน
ครูต้องรู้ว่าพวกเธอปลอดภัย จะได้จดจ่อกับการต่อสู้
เธอตื๊อได้น่าประทับใจจริง
หยอกน่า หยอกเฉยๆ
เธอไม่น่าไปได้ไกล ถูกไหม เธอดูไม่แข็งแรงพอที่จะ...
เรเวนเซลล่า เธอกำลังเรียกพวกนั้นอยู่แน่ๆ
ไปกันเถอะ
เหมือนเดิมเลย เธอคิดว่า เพราะเราไม่เอาตัวเองไปเสี่ยงอันตราย
แปลว่าเราไม่ห่วงใย แต่เราห่วงใยมากๆ นะ
ไง แผนบ่นจนรำคาญเป็นไงบ้าง
เราโดนสั่งห้ามน่ะ
เราไม่ได้โดนห้าม พวกเขาแค่ให้เรา เป็นตัวสำรองเผื่อมีเหตุฉุกเฉินน่ะ
ก็น่าจะเร็วๆ นี้แหละ จริงๆ นะ
เดี๋ยว เมนโดซ่าล่ะ
มีเวทมนตร์ร้ายบนเกาะเยอะขนาดนี้เลยเหรอ
โอเค เพื่อน นี่เป็นโอกาสเดียว ที่จะโค่นเรเวนเซลล่าตลอดกาล
แค่ทำตามฉันก็พอ
ตายจริง
พวกเมนโดซาไม่รู้ว่า เมื่อไหร่ควรหยุด จนกว่าจะตายสินะ
แต่เจ้ามาช้าเกินไป
- เวทมนตร์ร้ายของข้ากลับมาครบแล้ว - เราไม่เคยหยุดมาก่อน
ขอร้องเลย น้องชายของฉันยังแรงเยอะกว่านี้อีก
เพื่อนๆ ของเจ้าอยู่ไหนล่ะ
คิดว่าจะจัดการข้าได้ด้วยตัวคนเดียวหรือ
เจ้านี่ช่างเหมือนพ่อจริงๆ
โดดเดี่ยว
นึกว่าเจ้าจะรู้ดีกว่าคนอื่นเสียอีก
เจ้าน่าจะอยู่ห่างๆ ไว้
พ่อเจ้าไม่ได้สอนอะไรเลยหรือ
เขาสอนให้ลุกขึ้นสู้ไม่ว่าจะล้มกี่ครั้ง
ถึงจะสนุกขนาดนี้ ข้าก็จะเสียพลังทั้งหมดไปกับเจ้าไม่ได้
ยังมีอีกหลายคนที่ต้องชดใช้
แต่ถ้าฉันจะไปที่โรงเรียนยูนิคอร์น
ฉันก็ควรต้องมียูนิคอร์นเป็นของตัวเอง
ด้วยการดัดแปลงเล็กน้อย
ไม่ เอามันไปไม่ได้
โอ้ ขอลูบหน่อยได้ไหม
มีเวทมนตร์หินด้วยเหรอ
กลับตาลปัตรใช่ไหมล่ะ
เจ้าทำให้ข้ากลายเป็นหิน แต่ตอนนี้ข้าเป็นคนกุมพลังนั้น
หนีเร็วไปหน่อยไหม
ทีนี้รู้แล้วนะว่ามันรู้สึกยังไง
ไม่สบายเลยใช่มั้ยล่ะ
ฝากทักทายครูพริมโรสได้นะ
ไม่ ไวลด์สตาร์ ถอยไป
เธอจะตกอยู่แล้ว
ไม่ ฉันไม่ปล่อยเธอตกหรอก
โซเฟียนี่เหลือเชื่อจริงๆ
ฉันก็อยากสู้กับปีศาจเหมือนกัน แต่ไปคนเดียวเนี่ยนะ หยิ่งเกินไปละ
แหม มันมีน้ำหนักจริงๆ นะ เวลาเธอพูดว่าหยิ่งเกินไป
แต่อย่างน้อยฉันก็จะวางแผนก่อน
ส่งพวกเธอไปทำให้เรเวนเซลล่าหมดแรง
จากนั้นก็เลือกเวลาที่เหมาะเหม็ง เข้าจู่โจมและเอาชนะเธอ
ว้าว ฟังดูเหมือนแผนที่เธอคิดไว้เลย
มันจะไม่เป็นไรนะ
เธอมีไวลด์สตาร์ เราค่อยตามหาเธอเมื่อเรื่องซาลง
ช่างเถอะ โซเฟียแสดงออกชัดเจน
ถ้าเธออยากอยู่คนเดียว เราก็จะปล่อยเธอไป
ไวลด์สตาร์
ถ้าเธอไม่อยู่ที่นี่ ฉัน...
ฉันหยุดหล่อนไม่ได้
หล่อนหนีไปได้อีกครั้ง และคราวนี้โรงเรียน เพื่อนของฉัน...
ทำไมฉันถึงคิดว่าฉันทำเองได้โดยไม่พึ่งพวกเขา
ยังอยากลูบเจ้านั่นอยู่ไหม
ไม่ละ ขอบใจ ขอร้องเลย
เก่งมาก
แต่การกำจัดเด็กเหลือขอนั่น เป็นแค่อาหารเรียกน้ำย่อย
การทำให้ผู้ขี่ยูนิคอร์นกลายเป็นหินตลอดกาล และทำลายโรงเรียนสุดรักของพวกมัน
จะเป็นอาหารจานหลักของเรา
เอาเลย
ไม่อยากเชื่อเลย ยูนิคอร์นร้ายเนี่ยนะ
ที่บ่อนิมิต พ่อฉันพูดว่าอันตรายกำลังมา
เธอคิดว่านี่คือสิ่งที่เขาเตือนเราหรือเปล่า
เรายังมั่นใจด้วยว่าเรเวนเซลล่าโดนปราบแล้ว แต่เขารู้ว่าเธอกำลังจะกลับมา
และถ้าเขาเห็นว่าจะเกิดอะไรขึ้น ถ้างั้น...
ฉันว่าแล้ว มันไม่ใช่แค่นิมิตหรือความฝัน
นั่นพ่อฉันเอง เขายังอยู่ที่ไหนสักแห่งจริงๆ
ยังมีชีวิต ถ้าฉันได้คุยกับเขานานกว่านี้
เขาอาจจะบอกฉันว่า ต้องทำยังไงหรือจะหาเขาได้ยังไง
แต่นั่นเป็นโอกาสแค่ครั้งเดียวของฉัน
เราต้องกลับไปที่โรงเรียน ถ้ายังมีโรงเรียนเหลืออยู่
ขอบใจนะเพื่อน
นางมาแล้ว
พริมโรส
และใบหน้าที่คุ้นเคยอีกมากมาย
ซึ้งจังเลยที่พวกเจ้า มารวมตัวกันที่นี่เพื่อข้าโดยเฉพาะ
ยอมแพ้ซะ เรเวนเซลล่า อย่าหวังว่าจะชนะพวกเราด้วยตัวคนเดียว
ใครบอกว่าตัวคนเดียว
นั่นอะไร
บุก!
เรามาผิดทางแล้ว ทางกลับโรงเรียนไปทางนั้น
ไวลด์สตาร์ เรากำลังจะไปไหน
- ใครชนะ - ฉันมองอะไรไม่เห็นเลยจากตรงนี้
ไม่ได้อยู่ใกล้คอกกันนะ หวังว่ายูนิคอร์นเราจะโอเค
ฉันน่าจะเปิดเพลงปลอบใจทิ้งไว้ให้ลีฟ
ใช่ แต่ฉันก็เป็นห่วงพวกเราเหมือนกัน
พวกที่ไม่มีพลังเวทน่ะ
นั่นจะหลอกหลอนฉันไปตลอดกาล
ช่างเถอะ ฉันไม่สนแล้วว่าป้าพูดยังไง
- ฉันจะออกไป - ใช่ แน่นอนอยู่แล้ว
วาเลนติน่า อิซาเบล รอด้วย
เราล่ะว่าไง ฉันเดาว่าเราเอาด้วย
ฉันรับมือเวลาพวกเธอแหกกฎได้แค่ทีละคนนะ
นี่ไม่ใช่ความคิดที่ดีเลย โดยเฉพาะเมื่อเราไม่มียูนิคอร์น
ถ้าครูต้องการให้เราช่วยจริงๆ พวกเขาจะบอกเรา
- ใช่ พวกเขาบอกเราทุกอย่างเลย - ขอบใจที่บอก
เดี๋ยว ทำไมเงียบจัง
เพื่อน
ไม่
ป้า
บอกฉันทีว่านี่คือรูปปั้นฮีโร่ ที่พวกเขาสร้างขึ้นหลังเอาชนะเรเวนเซลล่า
ในห้านาทีสุดท้าย
แหม แหม แหม
ดูซิใครมา
ของหวานไง
- นั่นมันอะไร - ฉันไม่รู้
เห็นชัดๆ ว่ามันคือยูนิคอร์นปีศาจ และเราตายแน่
ในที่สุดคนเสียงดังก็พูดถูกซะที
ข้าจัดการเพื่อนน่ารักของพวกเจ้า กับยูนิคอร์นของมันแล้ว
เธอจัดการโซเฟียเหรอ
ตอนนี้โรงเรียนอยู่ใต้การควบคุมของข้าแล้ว
การบดขยี้พวกเจ้าที่เหลือก็เป็นเรื่องกล้วยๆ
อร่อยไปเลย
ทำตามหัวใจ มุ่งสู่ดวงดาว
สายสัมพันธ์ปรากฏ เวทย์มนตร์เปล่งประกาย มิตรภาพเฉิดฉาย
- ทำตามหัวใจ - ทำตามหัวใจ
- มุ่งสู่ดวงดาว - เวทมนตร์เปล่งประกาย มิตรภาพเฉิดฉาย
ทำตามหัวใจ
คำบรรยายโดย กิตติพล เอี่ยมกมล